stanford-oval/wikipedia huggingface dataset:
.ht
הערות שוליים

↑  IANA — .ht Domain Delegation Data, www.iana.org
↑  Services d'enregistrement sous .ht, web.archive.org, ‏2007-09-28
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
שרה רוהל

| --- | --- |

 לידה:  1974 (בת 50 בערך) וילמט, ארצות הברית 
 מדינה:  ארצות הברית 
 מקום לימודים:  אוניברסיטת בראון, קולג' פמברוק, Children’s Theatre of Winnetka 
 שפות היצירה:  אנגלית 
 סוגה:  מחזאות 
 מספר צאצאים:  3 
 פרסים והוקרה:  עמיתי מקארתור (2006)  פרס ויטינג (2003)  פרס סוזן סמית' בלקברן 
 אתר רשמי
 
שרה רוהל (באנגלית: Sarah Ruhl;‏ נולדה ב-24 בינואר 1974) היא מחזאית ומסאית אמריקאית. הייתה מועמדת לפרס טוני למחזה הטוב ביותר על היצירה "בחדר הסמוך (או מחזה הוויברטור)".
ביוגרפיה

שרה רוהל נולדה בווילמט, מדינת אילינוי. אביה, פטריק רוהל,  משווק צעצועים במקצועו,הוא אדם שוחר ספרות ומוזיקה. אמה, קתלין, למדה תיאטרון במכללת סמית' והיא בעלת תואר דוקטור בשפות, אוריינות ורטוריקה של אוניברסיטת אילינוי, העובדת כמורה לאנגלית, שחקנית ובמאית. האחות הבכורה, קייט, היא פסיכיאטרית. 
רוהל הייתה בוגרת בית הספר התיכון "ניו טרייר" ("New Trier") בוינטקה (אילינוי), פרבר של שיקגו והתכוונה בהתחלה להיות משוררת. עם זאת, לאחר שלמדה אצל פולה פוגל באוניברסיטת בראון, בה סיימה תואר ראשון ב-1997 ותואר שני ב-2001, השתכנעה לעבור לכתיבת מחזות. מאוחר יותר השתלמה באנגליה במכללת פמברוק באוקספורד.
את המחזה הראשון, The Dog Play כתבה בשנת 1995 במסגרת קורס אצל פאולה ווגל. זיקתה לשירה ניתנת לראות גם בשפה בה משתמשת במחזותיה. היא רואה במחזות שלה "שירים בתלת מימד".
שרה רוהל זכתה במלגת מק ארתור ובפרס לתיאטרון למחזאים אמריקאים באמצע הקריירה, מטעם הקרן הבינלאומית פן/לורה פלס.
כיום היא מלמדת בפקולטה בבית הספר לדרמה של אוניברסיטת ייל.
ביוגרפיה > חיים פרטיים

מתגוררת במנהטן בניו יורק. היא נשואה משנת 2005 לפסיכיאטר ילדים, טוני צ'רובסטרה. והיא אם לילדה ולשני תאומים.
פרסים ואותות הוקרה

2003 - פרס וייטינג
2004 - פרס סוזן סמית' בלקברן - עבור המחזה The Clean House
2008 - מועמדת לפרס פוליצר - עבור The Clean House
2006 - מלגת מקארתור
פרס הלן הייס - עבור Dead Man's Cell Phone
2008 - פרס הקרן הבינלאומית לורה פלס/PEN לתיאטרון
2010 - פרס לילי
2010 - מועמדות לפרס טוני עבור "החדר הסמוך"
2010 - פינליסטית לפרס פוליצר - עבור "החדר הסמוך"
2016 - פרס סמואל פרנץ' למצוינות מתמדת בתיאטרון האמריקאי
2016 - פרס שטיינברג למחזאי מצטיין
2019 - פרס תוכנית אמן הבית 1 של Signature Theatre Company
מחזות

2001 - Melancholy Play
2002 - Virtual Meditations
2003 - Late: a cowboy song
Orlando
2003 - Eurydice (יורידיס)
2003, 2004 - Passion Play, a cycle (זכה בפרס מועדון פן האמריקאי, ובפרס למחזאות מטעם הפורום הרביעי לחירות - במרכז קנדי)
2004 - The Clean House (זכה בפרס על שם סוזן סמית בלקברן 2004 והיה מועמד לפרס פוליצר, 2005)
2006 - Demeter in the City ‏ (9 מועמדויות לפרס תדמית של NAACP - האיגוד הלאומי לקידום האנשים הצבעוניים)
2007 - Dead Man’s Cell Phone (זכה בפרס על שם הלן הייס למחזה החדש הטוב ביותר)
2009 - בחדר הסמוך (או מחזה הוויברטור) (הגיע לשלב הסופי של התחרות לפרס פוליצר, 2010).
2011-2010 - Stage Kiss (נשיקת במה)
2013 - Two Conversations Overheard on Airplanes
2014 - The Oldest Boy
Scenes from Court Life, or The Whipping Boy and His Prince 2016
''How to Transcend a Happy Marriage 2017
For Peter Pan on her 70th Birthday 2017
2019 - Becky Nurse of Salem - הוצג בתיאטרון הרפרטואר של ברקלי
תסריטים

לסרט "להיות גלוריה: חיי בדרכים" (2020) - יחד עם ג'ולי טיימור
בתרגום לעברית

In the Next Room, or the vibrator play - בחדר הסמוך - תורגם לעברית על ידי עינת ברונובסקי והוצג בתל אביב בסטודיו למשחק מיסודו של יורם לוינשטיין, בבימוי של ניר ארז.
עיבודים

הגברת עם הכלבלב ו"אנה על הצוואר" לפי צ'כוב (2001)
שלוש אחיות (2011), לפי צ'כוב
עיבדה את המחזה שלה "אורידיקה" ללברית של האופרה "אורידיקה" מאת מתיו אוקוין (2020)
ספרים

2015 -מסות - 100Essays I Don't Have Time to Write (מאה מסות שלא היה לי זמן לכתוב אותם)
2018 -יחד עם מקס ריטבו - Letters from Max: A Book of Friendship (מכתבים ממקס - ספר של ידידות)
2021 - ספר זיכרונות - Smile: The Story of a Face (חיוך:סיפור של פנים) - נמצא ברשימת מאה הספרי החובה של המגזין "טיים" לשנת 2021
המחזות של שרה רוהל תורגמו בין השאר, לרוסית, פולנית, ספרדית, נורווגית, קוריאנית, גרמנית, ערבית ועברית.
שירים

קובץ Death in Another Country
44Poems for You 2020
תעלת ההטיה

ערך זה עוסק במפעל מים ישראלי. אם התכוונתם לתוכנית לייבוש ישראל על ידי הסורים, ראו .

תעלת ההטיה (או תעלת הירדן) היא תעלת מים פתוחה מחופת בטון, שתוכננה על ידי תה"ל כשלב הראשון של המוביל הארצי ואף הוקמה בחלקה על ידי סולל בונה. התעלה, שמוצאה כקילומטר דרומית לגשר בנות יעקב, הייתה מיועדת להסיט את מי הירדן מאפיקם הטבעי למאגר ברמת כורזים ומשם להמשך המוביל הארצי. בכך ניתן היה לצמצם את המשאבים והעלויות הניכרות של שאיבת מי המוביל מן הכנרת לגובה פני הים ולאפשר ייצור חשמל הידרואלקטרי מחלק של מי הירדן שיופלו לכנרת. התנגדות סורית לעבודות בשטח המפורז, מנעה את השלמת העבודות, והתעלה נזנחה ולא הופעלה.
התוכנית

תוואי מוביל המים הארצי (כנרת – ירקון – נגב) היה אמור להתחיל בגזרת גשר בנות יעקב שבגליל העליון. התוכנית נועדה לתפוס את מי הירדן ההררי דרומית לגשר (לפני איבוד גובהם בזרימה לכנרת) ולהובילם בתעלת הטיה פתוחה לכורזים. משם יובלו חלקם לים כנרת תוך ייצור חשמל הידרואלקטרי, והחלק הנותר יוזרמו בתעלת מים מערבה למאגרי צלמון ואשכול של המוביל הארצי.
העבודות

העבודות על תעלת הירדן החלו ביולי 1953. ב-2 בספטמבר 1953 החלו העבודות בשטח המפורז המרכזי. שני מחפרים ראשונים נכנסו לירדן, להתחיל בעבודת ההטיה. הסורים התנגדו לפעילות ישראל באזור המפורז בגשר בנות יעקב, והפריעו לעבודות בירי. במקביל הם הגישו מחאה לאו"ם על העבודות שמבצעת ישראל. ראש משקיפי האו"ם בישראל, ואגן בניקה, הכריע ב-24 בספטמבר 1953, שעל ישראל להפסיק את העבודות כל עוד לא הושג הסכם הדדי. ב-28 באוקטובר בשעה 23:59 הופסקה העבודה באתר לפי צו הממשלה. ישראל הספיקה לחפור את התעלה באורך 2800 מטר בשטח המפורז, אולם היא לא הייתה עמוקה מספיק למטרתה. ישראל ראתה את ההפסקה של העבודות בשטח המפורז כזמנית והמשיכה בעבודות באזורים האחרים של התעלה. לאורך התעלה נסללה דרך כבושת חצץ לצורך מעבר כלי העבודה.
בינואר 1954 הגישו מעצמות המערב הצעת החלטה שהתירה את המשך העבודות, לאחר הבטחת ערובות לזכויות הערבים בקרקע ובמים. אלא שברית המועצות הטילה וטו וההצעה נדחתה. לבסוף, כעבור שלוש שנים, נאלצה ישראל להפסיק את עבודות ההטיה ולהשאיר בשטח שמדרום לשטח המפורז תעלה חפורה מדופנת וסכרי מים.
התוואי המקורי של תעלת ההטיה לא הושלם. הופסקו העבודות להטית הירדן מגשר בנות יעקב והוחלט לשאוב את כל מי המוביל הארצי מהכנרת. כיוון שכך נמנע גם ייצור החשמל הידרואלקטרי, זול יחסית, מן העודפים שהיו צריכים ליפול לכנרת מרמת כורזים. תכנון לקוי גרם למליחות המים יתר על המידה הרצויה, יחד עם הסבת המים למי שתייה, נתייקרה עלות המפעל באופן ניכר.
בשנת 1992 נבנתה בתוואי דומה תחנת כוח הידרואלקטרית על ידי קיבוץ כפר הנשיא.
עבודות הטיה 1
עבודות הטיה 2
עבודות הטיה 3
ראו גם

המוביל הארצי
המלחמה על המים
לקריאה נוספת

שמחה בלאס, (1973). מי מריבה ומעש. רמת גן: מסדה.
אזדרכת, א' (2004). "הניסיון להטיית מי הירדן ליד גשר בנות יעקב", בתוך: א. שילר, ג. ברקאי וג. הורוביץ (עורכים), נופים – עיונים בידיעת הארץ, ירושלים: אריאל, עמ' 134–148.
שריג, ג' ומאיר פעיל (2005). "המלחמה על המים למרגלות הגולן בשנים 1950–1967", בתוך: מ' ראובני ומ' לבנה (עורכים), הגולן – אדם ונוף, תל אביב: רמות – אוניברסיטת תל אביב, עמ' 155–162.
מיכלסון, ב' (ספטמבר 2008). "המלחמה על המים – א-סימטריה כנגד הליגה הערבית", ביטאון יד לשריון, 29, עמ' 32–39.
אלי ס"ט, מפעל הטיית הירדן, באתר של יואב אבניאון
הערות שוליים

↑  א"א חברת 'מקורות'.
↑  הוחל בעבודת החפירה של תעלת הירדן, דבר, 6 ביולי 1953
↑  בלאס, 1973, ע' 185
↑  שריג ופעיל, 2005, ע' 159.
↑  אזדרכת, 2004, עמ' 136–141.
↑  החלטת בניקה על הפסקה בחפירת תעלת הירדן, דבר, 25 בספטמבר 1953
↑  מה נעשה והושג בחפירת תעלת הירדן, דבר, 4 בנובמבר 1953
↑  נמשכת סלילת הכביש ליד תעלת הירדן, על המשמר, 16 בדצמבר 1953
↑  מיכלסון, ספטמבר 2008, ע' 34.
↑  שריג ופעיל, 2005, ע' 160.
↑  בלאס, 1973, עמ' 249–250.
המפעל הארצי לפי תוכניות מוקדמות, בספרו של שמחה בלאס משנת 1944, אוצרות המים בארץ ישראל, לפני ע' 43
.hn

| --- | --- |

 תאריך ייסוד:  1993 
 www.nic.hn
 
‎.hn הוא הדומיין ברמה העליונה של קוד המדינה באינטרנט (ccTLD) בהונדורס.
סיומות אינטרנט משניות

.net.hn
.org.hn
.edu.hn
.gob.hn
.com.hn
תא דלק

תא דלק (באנגלית: Fuel cell) הוא תא אלקטרוכימי, אשר ממיר אנרגיה כימית לזרם חשמלי. חשמל נוצר בתוך התא על ידי ריאקציה בין דלק וחומר מחמצן, בנוכחות אלקטרוליט. החומרים שמשתתפים בריאקציה זורמים לתוך התא, תוצרי הריאקציה זורמים החוצה מן התא, בעוד שהאלקטרוליט נשאר בתוכו. תאי דלק יכולים לפעול בצורה רציפה, ללא הגבלת זמן, כל עוד נמשכת זרימת הדלק והחומר המחמצן אל תוך התא.
תאי דלק שונים מתא אלקטרוכימי הקרוי מצבר או סוללה בזה שלא כמו במצבר, הריאקציה הכימית מתבצעת על חומרים שמסופקים אל התא מבחוץ, כלומר הוא פועל כמעגל תרמודינמי פתוח. לעומת זאת המצבר מאכסן בתוכו אנרגיה חשמלית בצורה כימית ולכן הוא פועל במעגל תרמודינמי סגור.
מספר צרופים לא מועט של חומרים ומחמצנים אפשריים לשימוש. תא דלק מימני מנצל מימן כדלק וחמצן (בדרך כלל מן האוויר) כחומר המחמצן. דלקים אחרים כוללים פחמימן וכוהל בצורות שונות. מחמצנים אחרים כוללים כלור ודו-תחמוצת הכלור.
תכנון

ככלל, תאי הדלק השונים פועלים באופן דומה. לתאים שלושה רכיבים צמודים זה לזה: האנודה, האלקטרוליט והקטודה.
שתי ריאקציות כימיות מתרחשות בשטחי המגע בין שלושת הרכיבים. תוצאת שתי הריאקציות היא התכלות הדלק והמחמצן, היווצרות מים או פחמן דו-חמצני והפקת זרם חשמלי, אשר ניתן לנצלו להפעיל צרכן חשמל, שבדרך כלל נקרא עומס.
בצד האנודה, זרז מפריד את הדלק, בדרך כלל מימן, ליונים טעונים במטען חיובי ואלקטרונים טעונים מטען שלילי. האלקטרוליט הוא חומר שמתוכנן במיוחד כך שיונים עוברים דרכו ואילו האלקטרונים לא יכולים לעבור. היונים עוברים דרך האלקטרוליט לקטודה. כאשר היונים מגיעים לקטודה הם מתחברים מחדש לאלקטרונים, יוצרים ריאקציה בנוכחות חומר מחמצן, ויוצרים מים, H2O, או פחמן דו-חמצני. בצורה כזאת נטענת האנודה במטען שלילי והקטודה נטענת במטען חיובי.
הפרמטרים החשובים ביותר בתכנון תא דלק הם:
תכונות האלקטרוליט. התכונות האלה בדרך כלל מגדירות את טיפוס תא הדלק.
הדלק שבשימוש. הדלק המקובל ביותר הוא מימן.
זרז האנודה, אשר מפרק את הדלק ליונים ואלקטרונים. זרז האנודה עשוי בדרך כלל מאבקת פלטינה מאוד עדינה.
זרז הקטודה, אשר הופך את היונים לפסולת של התהליך, אם זה מים או פחמן דו-חמצני. זרז זה עשוי לרוב מניקל.
תא דלק טיפוסי מייצר מתח שנע בין 0.6 ל-0.7 וולט בעומס מלא. המתח יורד כאשר הזרם עולה, מכמה סיבות.
הפסדי הפעלה.
הפסדים אוהמים (הפסדים בגין התנגדות הרכיבים לזרם. הפסדים אלה הופכים לחום בתא).
הפסדי העברת מסות (התדלדלות החומר באתרי הזרזים בעומס גבוה, גורם לנפילת מתח מהירה).
התאים יכולים להיות מחוברים בחיבור טורי או בחיבור מקבילי, כאשר חיבור טורי מביא למתח גבוה יותר של המערכת, וחיבור מקבילי מאפשר זרם גבוה יותר. תכנון כזה נקרא מערכת תאי דלק. ככל ששטחי המגע בין שלושת רכיבי התא (אנודה, אלקטרוליט וקטודה) גדולים יותר, הזרם מכל תא יהיה חזק יותר.
היסטוריה

העיקרון של תא דלק התגלה על ידי מדען גרמני בשם כריסטיאן שנביין (Christian Friedrich Schönbein) בשנת 1838, ופורסם באחד מירחוני המדע באותה עת. על בסיס עיקרון זה נבנה תא הדלק הראשון והוצג לראשונה על ידי מדען וולשי בשם סר וויליאם רוברט גרוב (Sir William Robert Grove) בכתב-העת The Philosophical Magazine and Journal of Science במהדורה של פברואר 1839. תא הדלק היה בנוי מאותם חומרים שבנוי תא הדלק חומצה זרחתית של היום.
הפיתוח הבא אירע רק בשנת 1955, על ידי כימאי בשם תומאס גרוב (W. Thomas Grubb), אשר עבד בארצות הברית בחברת ג'נרל אלקטריק, ומרגע זה נערכו פיתוחים ושיפורים באופן רציף, עד שבשיתוף פעולה בין ג'נרל אלקטריק, התעשייה האווירית מקדונל ונאס"א (NASA) נבנתה מערכת תאי הלחץ הראשונה אשר שימשה את פרויקט החלל ג'מיני.
בשנת 1959 נבנו מספר גדל והולך של תאי דלק גם בבריטניה (בהספק של 5 KW) וגם בארצות הברית (בהספק של 15 KW), כאשר כל מערכת הייתה בנויה מחומרים אחרים.
מחלקת הספק של חברת יונייטד טכנולוג'י קורפורישן (United Technologies Corporation's UTC) הייתה הראשונה אשר בנתה ושווקה מערכת תאי דלק גדולה (בת 200 KW),למטרות קו-גנרציה בתחנות כוח של בתי חולים, אוניברסיטאות, ובניני מגורים גדולים.
היום המערכת הגדולה ביותר היא בעלת הספק של 400 KW.
טיפוסי תאי דלק > תא דלק אלקלי (AFC)

תאי דלק בסיסיים (Alkaline fuel cells או AFC), משתמשים במימן ובחמצן שמאוכסנים בלחץ. האלקטרוליט עשוי בדרך כלל ממימת אשלגן. מאחר שבנוסף לחשמל, תוצר הלוואי הנוסף הוא רק מים, זוהי בחירה הגיונית לשימוש בתעשיית החלל, ואכן סוכנות החלל נאס"א (NASA), משתמשת בתאי הדלק הללו בצי מטוסי החלל שלה ובכל תוכנית אפולו.
הנצילות החשמלית של התא היא לערך 70%.
עם זאת, ישנן שתי מגרעות: הראשונה - תא הדלק דורש מימן ברמת ניקיון גבוהה מאוד, על מנת למנוע ריאקציה שגורמת להתגבשות קרבומטים, אשר מפריעים לכל התהליך. המגרעת השנייה - האלקטרודות עשויות פלטינה, שהיא יקרה מאד.
טיפוסי תאי דלק > תא דלק עם חומצה זרחתית (PAFC)

תא דלק עם חומצה זרחתית (PAFC), עבר תהליכי פיתוח במשך יותר מ-20 שנים ולכן נחשב לצורה בשלה מבחינת פיתוח ושימושיות מסחרית.
המגרעה המרכזית שלו היא שהדלק חייב להיות נקי לחלוטין משאריות גפריתיות. דרישה זאת חשובה במיוחד אם מוצאו של המימן שבשימוש מקורו מבנזין.
טיפוסי תאי דלק > תא דלק עם קרבונט מותך (MCFC)

תא דלק עם קרבונט מותך (MCFCs) משתמש בתערובת של מלחי קרבונט מותך בתור אלקטרוליט, אשר כלוא בתוך מטריצה קרמית. האנודה עשויה מנתך של ניקל-כרום והקתודה עשויה מתחמוצת ניקל.
טיפוסי תאי דלק > תא דלק עם תחמוצת מוצקה (SOFC)

תא דלק עם תחמוצת מוצקה (SOFC), משתמש באלקטרוליט במצב מוצק. עובדה זאת מקטינה משמעותית את בעיות הקורוזיה ומבטלת את בעיות הטיפול המיוחד שיש להעניק לאלקטרוליט נוזלי. התחמוצת המוצקה מבוססת על השימוש בקרמיקה מוצקה כאלקטרוליט. בעקרון האלקטרוליט המוצק הוא בעל תכונות המזכירות את המוליכים למחצה.
האנודה עשויה נתך של ניקל ותחמוצת זירקון, ואילו הקתודה עשויה נתך של מגנזיום.
חד תחמוצת הפחמן (CO) אינו מהווה רעל לתא ונתן להשתמש בו ישירות כדלק. כמו כן התא לא ניזוק מנוכחות שאריות גפרית. התא מסוגל לפעול עם פחמימן כדלק, כלומר הוא מסוגל לפעול עם דלקים כמו גז פחם, בנזין, סולר, דלק מטוסים, כהל, וגז טבעי.
טיפוסי תאי דלק > תא דלק עם ממברנת אלקטרוליט פולימרי (PEM)

תא דלק עם ממברנת אלקטרוליט פולימרי (PEM), שלמעט תא דלק אלקלי מודרני שמשרת את תעשיית החלל, מציע הספק שהוא בסדר גודל גבוה יותר מכל תא דלק אחר. PEM יכול לפעול עם כל חומר שהופק מדלקים פחמימניים.
הוא פועל בטמפרטורות נמוכות ולכן התנעתו היא מיידית. היתרון הנוסף הוא שאין צורך בבידוד למניעת אפשרות של תאונת כוויות של המפעיל.
טיפוסי תאי דלק > תא דלק PEM רגנרטיבי (URFC)

בתכנון זהיר ומדויק במיוחד, יכול תא דלק PEM להיות מופעל גם בצורה הפוכה, דהיינו לבצע אלקטרוליזה של מים. תא כזה נקרא Unitized Regenerative Fuel Cell (URFC). במצב כזה מפרק התא מים למימן וחמצן.
השימוש העתידי שנמצא עדין בפיתוח, לייצר ביום חשמל בעזרת השמש, לנצל חשמל זה לאלקטרוליזה ולאגור את המימן, ולהשתמש בו לייצר חשמל בלילה. הסדור הזה עדיף במקומות בהם משקל הוא פרמטר חשוב, כי פתרון כזה הרבה יותר קל ממשקלם של תא סולרי ושל מתקן נפרד לאלקטרוליזה.
צפיפות האנרגיה של URFC היה בשנת 1995 ווט-שעה לכל קילוגרם משקל.
טיפוסי תאי דלק > תא דלק עם מתנול ישיר (DMFC)

תא דלק עם מתנול ישיר (DMFC) דומה במידה מסוימת ל- PEM כי שניהם משתמשים בממברנה פולימרית כאלקטרוליט. אולם ב- DMFC הקטליזטור של האנודה מושך את המימן מהמתנול הנוזלי, וכך מונע את הצורך להשתמש במתקן מיוחד שמפריד את המימן מחומר הדלק. תאי DMFC משמשים כלי רכב, וצרכני חשמל ניידים אחרים, אזרחיים וצבאיים.
טיפוסי תאי דלק > תא דלק עם פחם ישיר (DCFC)

תא דלק עם פחם ישיר (DCFC) מבוסס על תהליך הקרוי המרת פחם ישירה, שבו חלקיקי פחם מתחברים בתהליך אלקטרוכימי לפרודות חמצן לייצור פחמן דו-חמצני (CO2) וחשמל. דלק הפחם יכול להגיע מכל סוג של פחמימנים, כולל פחם אבן, פחם-עץ, גז טבעי, נפט וכדומה.
שימושים > ספקי חשמל גדולים

תאי דלק מאוד שימושיים כספקי חשמל במקומות מבודדים, כגון חלליות, תחנות ניטור מזג אוויר נידחות, פארקים גדולים, חוות חקלאיות גדולות, ומספר לא מבוטל של שימושים צבאיים. תא דלק מימני יכול להיות קומפקטי, קל, וללא חלקים נעים. בגלל העובדה שאין להם חלקים נעים, ואין בהם בעירה כלשהי, בתנאים אידיאליים הם מגיעים לרמת אמינות של 99.9999%. פירושו של דבר שסטטיסטית יש להם הפסקת פעולה של דקה אחת בתקופת עבודה של שנתיים.
היתרון הגדול של מערכת תאי דלק על פני מצברי חשמל, הוא בעיקר בספקי חשמל גדולים, לדוגמה חוות חקלאיות. זאת כיוון שמצברים אוגרים בתוכם את האנרגיה החשמלית, ואילו אצל צרכני אנרגיה גדולים המצברים חייבים להיות בעלי גודל מתאים, בעוד שבמערכת תאי דלק האנרגיה אצורה במכלי דלק. הדבר מוזיל משמעותית את עלויות המתקן.
שימושים > קוגנרציה

קיימות מערכות קוגנרציה לשימוש ביתי או שימוש בבנין משרדים, כאשר האנרגיה העיקרית היא חשמל שנוצר בתאי הדלק, ואוויר חם או מים חמים אשר מופקים מהחום שנוצר במהלך הריאקציה. המערכת מייצרת חשמל ברציפות, כאשר עודף החשמל נמכר לרשת החשמל. מאחר שחלק מהאנרגיה מנוצל לחום, יעילות המערכת בייצור חשמל יורדת במידת מה.
שימושים > רכב

ישנם מספר אבות-טיפוס ומכוניות בייצור אשר משתמשים בטכנולוגיית תאי הדלק, ומשמשים את מחלקות המחקר של יצרני מכוניות.
הניסיון הראשון היה של חברת GM אשר ייצרה בשנת 1966 את ה-אלקטרה-וואן, מונע על ידי מערכת תאי דלק מימניים. הרכב היה כפול במשקל בהשוואה לרכב דומה בעל הנעה רגילה, הגיע למהירות 113 קמ"ש למשך 30 שניות.
בשנת 2001 פיתחה "ג'נרל מוטורס" באמצעות יצרנית הרכב הגרמנית אופל את דגם ה-GM HydroGen3 שהגיע למהירות של 160 קמ"ש. בשנת 2008 פיתחה את דגם ה-GM HydroGen4.
בשנת 2001, קרייזלר יצאה עם קרייזלר נטריום, כאשר הרכב ייצר את המימן בעצמו, על ידי ריאקציה כימית בין הידריד-בור ובּוֹרַקְס. המכונית מאוד שקטה בהפעלה ובעלת טוח של 483 קילומטר ללא הפרעה למושבי הנוסעים.
בשנת 2005 פותח בבריטניה הדגם הראשון של אופנוע מונע במימן, בשם ENV (קיצור של Emission Neutral Vehicle) בעל טוח של 161 קילומטר בשטח בנוי, משך נסיעה מקסימלי של ארבע שעות, ומהירות מרבית של 80 קמ"ש.
בשנת 2008 הוציאה חברת הונדה לשוק מכונית מימנית בשם FCX Clarity. בשנה זאת התווספו עוד מספר אופנועים מונעי מימן לשוק.
מספר חברות עורכות מחקרים עם תאי דלק לשימוש באוטובוסים. המובילה ביניהן היא חברת דיימלר, אשר סיימה ניסויים על פני שלוש שנים שנערכו באחת עשרה ערים. בשנת 2009 חטיבת מרצדס-בנץ הציגה את מכונית הקונספט : מרצדס-בנץ F-Cell רודסטר.
יצרנית הרכב יונדאי מוטור הציגה בשנת 2014 את מכונית הקונספט בתצורה SUV : יונדאי אינטראדו. בשנת 2018 התחילה לשווק את דגם יונדאי נקסו.
חברת טויוטה החלה למכור ב-2015 את דגם ה"מיראי" ("עתיד" ביפנית), המבוסס על דגם ה"קאמרי" ומונע בתא דלק מימני . מחיר הרכב בארצות הברית בהשקתו עמד על 57,500 דולר לפני הטבות ממשלתיות. סה"כ נמכרו כ 22,000 מיראי, כמחציתן בארצות הברית והיתר ביפן, הממלכה המאוחדת, גרמניה, בלגיה, דנמרק ונורווגיה.
בשנת 2013 היו בארצות הברית כ-4,000 מלגזות תא דלק.
שימושים > מטוסים

מחלקת המחקר של חברת בואינג, ביחד עם שותפים אירופאיים, ערכו טיסת ניסוי בפברואר 2008 מאוישת (טיסת הניסוי הראשונה הבלתי מאוישת בוצעה כבר בשנת 2003), מונעת רק בתאי דלק ומצברי חשמל. "מטוס המדגם לתאי דלק" כפי שהוא נקרא (Fuel Cell Demonstrator Airoplane), היה מצויד בתאי דלק מסוג ממברנת החלפת פרוטונים (PEM) שהניעו מנוע חשמל אשר היה מחובר למדחף רגיל.
שימושים > כלי שיט

כלי השיט הראשון בעולם שהשתמש בתאי דלק להנעה היה HYDRA שהשתמש במערכת AFC בהספק של 6.5 KW.
שימושים > צוללות

הצוללות שנבנו בגרמניה מדגמים 212 ו- 214, שנמצאות בשימוש הצי הגרמני, הצי האיטלקי ועוד מספר ציים, מצוידות במערכות הנעה לצוללות ללא תלות באוויר חיצון, אשר מאפשרת לצוללת לשהות מתחת לפני המים במשך תקופות ארוכות (מאות שעות, ולעיתים אף יותר).
שימושים > תחנות תדלוק

תחנת תדלוק מימן ראשונה נפתחה באפריל 2005 ברייקיאוויק, איסלנד. תחנה זאת מספקת מימן לשלושה אוטובוסים שנבנו על ידי דיימלר-קרייזלר ופועלים בשרות הציבורי ברייקיאוויק. התחנה מייצרת בעצמה את המימן הדרוש, בעזרת מתקן אלקטרוליזה. היתרון של השיטה הוא בעובדה שאין צורך באספקת מימן לתחנת התדלוק (אלא רק לספק מים וחשמל), ומוצר הלוואי היחידי הוא חמצן המשוחרר לאוויר.
בקליפורניה מתפתח השימוש של תאי-דלק למכוניות בעידודו הנמרץ של מושל קליפורניה. בשנת 2007 נעו 179 רכבי תאי-דלק ברחבי המדינה ו-25 תחנות תדלוק.
גם קרוליינה הדרומית עוסקת בהקמת רשת תחנות תדלוק במדינה, כאשר שתיים מהן כבר פועלות.
מדינות נוספות בהן עוסקים בהקמת תחנות תדלוק הן: יפן, קנדה, שוודיה ונורווגיה.
ראו גם

Bloom Energy Server
הערות שוליים

↑  יש גם שקוראים לתא דלק זה תא דלק עם ממברנת החלפת פרוטונים
| --- | --- |
בקרת זהויות :  NLI: 987007553166405171  BnF: cb11944532n (data)  GND: 4008195-3  LCCN: sh85052220  NDL: 00568097  NKC: ph395728 
תא הדלק של וויליאם גרוב 1839
דיאגרמה של תא דלק PEM
אוטובוס ניסויי בלונדון
מכונית מונעת בתאי דלק
בסירה HYDRA
צוללת גרמנית מדגם 212
תחנת תדלוק מימן
.hu

| --- | --- |
 תאריך ייסוד:  1990 
 www.nic.hu
 
‎.hu הוא הדומיין ברמה העליונה של קוד המדינה באינטרנט (ccTLD) בהונגריה. ההרשמות עוברות באמצעות רשמים מוסמכים.
סיומות אינטרנט משניות

.2000.hu
.agrar.hu
.bolt.hu
.city.hu
.co.hu
.edu.hu
.film.hu
.forum.hu
.games.hu
.gov.hu
.hotel.hu
.info.hu
.ingatlan.hu
.jogasz.hu
.konyvelo.hu
.lakas.hu
.media.hu
.mobi.hu
.net.hu
.news.hu
.org.hu
.priv.hu
.reklam.hu
.shop.hu
.sport.hu
.suli.hu
.tm.hu
.tozsde.hu
.utazas.hu
.video.hu
תנועה מיישבת

במדינת ישראל, תנועה מיישבת היא התאגדות, פרטית או מטעם גוף אחר, שמטרתה לארגן בני אדם להתיישבות של קבע. בדרך כלל הכוונה להתיישבות באזור בלתי מפותח, אולי אף בלתי מיושב, ואף מרוחק. על כן, במקרים רבים מדובר בהתיישבות חקלאית, שכן כך ניתן ליצור תשתית להתקבעות במקום היישוב החדש. על פי רוב, התנועה המיישבת קשורה באופן הדוק לגוף גדול יותר, שיש לו מניעים מגוונים לתמוך בפעילותה, וכן ביישובים שכבר הוקמו על ידה, לאורך זמן.
לפני קום המדינה

מרבית היישובים החקלאיים היהודיים בארץ ישראל היו קשורים כבר בעת היווסדם לתנועות מיושבות שמטרתן הייתה תמיכה והקמה של יישובים רבים. גם ביישובים המעטים שהתאגדו להקמת היישוב היחיד שלהם, נאלצו לפנות לתנועות מיישבות.
במדינת ישראל

בפירושים לחוק המועמדים להתיישבות חקלאית, התשי"ג—1953, כתוב:
"מוסד מיישב" פירושו — הממשלה, ההסתדרות הציונית העולמית — הסוכנות היהודית לא"י, וכל גוף אחר העוסק ביישוב בני אדם על הקרקע, ושר החקלאות, בהודעה ברשומות, הכיר בו כמוסד מיישב לעניין חוק זה.
"גוף התיישבותי ארצי" פירושו — גוף המארגן בני אדם להתיישבות חקלאית, ושר החקלאות, בהודעה ברשומות, הכיר בו כגוף התיישבותי ארצי לעניין חוק זה.
המונח תנועה מיישבת מקורו בגלגול של הקשר ההיסטורי, בייחוד בהקשר הארץ ישראלי, בין תנועה חברתית להתיישבות. בפועל, התארגנות להתיישבות שאינה מוסד מיישב או גוף התיישבותי ארצי כלשון החוק לעיל, או פועלת מטעמם או באופן הנראה להם, תתקשה מאוד להגשים את מטרותיה.
אחד התפקידים החשובים של התנועה המיישבת, כפי שגם עולה מהשם של חוק המועמדים להתיישבות חקלאית, התשי"ג—1953 שהוזכר קודם, הוא יצירת יישוב בר קיימא מבחינת הרכב התושבים. נושא זה, שהתחדד בהקשר של ועדות הקבלה ליישובים הקהילתיים, השפיע גם על צורות התיישבות אחרות.
ראו גם

גוש התיישבות
הערות שוליים

↑   היסטוריית החקיקה של חוק המועמדים להתיישבות חקלאית, התשי"ג—1953, במאגר החקיקה הלאומי באתר הכנסת
ערך זה הוא קצרמרבנושא ישראל. אתם מוזמנים לתרום לוויקיפדיה ו.